**Útmutató**

**Elszámolás a Stipendium Hungaricum támogatásról**

Tisztelt Intézmény!

A Stipendium Hungaricum program keretében érkezett külföldi hallgató fogadása érdekében a Stipendium Hungaricumról szóló 285/2013 (VII. 26.) Kormányrendelet és a küldő ország társminisztériumával kötött nemzetközi megállapodás alapján a hallgatók költségtérítésének és egyéb juttatásainak finanszírozására az Emberi Erőforrások Minisztériuma előirányzatot csoportosított át a felsőoktatási intézmény részére.

**A támogatás elszámolási és a fel nem használt rész tekintetében visszatérítési kötelezettség** mellett kerülhet felhasználásra, így szakmai és pénzügyi beszámolót kell készíteni az átutalt összeg vonatkozásában.

 Ennek megfelelően kérem, hogy szíveskedjen egy, a felsőoktatási intézmény által (cégszerű aláírás) jóváhagyott és lepecsételt **pénzügyi beszámolót** az Emberi Erőforrások Minisztériuma Bilaterális Kapcsolatokért Felelős Főosztálya (1054 Budapest, Báthory u. 10. I/110.) számára megküldeni. A pénzügyi beszámolónak a következő elemeket kell tartalmaznia:

* lista a fogadott hallgatók névsorával
* az egyes hallgatókra fordított összeg, felhasználás szerinti bontásban (pl. szállásköltség vagy lakhatási támogatás, ösztöndíj, költségtérítés, adminisztrációs költség)
* a teljes átutalt támogatásból fel nem használt rész

Az egységes elszámolás érdekében, segítségképpen csatolunk egy elszámolási lap mintás is (1. sz. melléklet). Fontos, hogy az elszámolási táblázatban **nem az intézmény részéről felmerült valamennyi költséget, hanem az átutalt összeg felhasználás szerinti bontását** kérjük feltüntetni, illetve az esetleges maradványt. Amennyiben az intézmény részére átutalt összeg nem fedezte az intézmény költségeit (pl. később érkező/átjelentkező hallgatók), azt egy külön táblázatban kérjük feltüntetni.

A **szakmai beszámoló** tartalma a fogadott hallgatók tanulmányi munkájának rövid szöveges értékelése, összesen legfeljebb 1-2 oldalnyi terjedelemben.

**1.sz. Melléklet**

**Elszámolási lap a pénzügyi beszámolóhoz**

Felsőoktatási intézmény megnevezése:

Az átcsoportosított előirányzat:

A felhasznált előirányzat:

Fel nem használt, visszatérítendő összeg:

Az átcsoportosított előirányzatban el nem számolt költségek:

A felhasználás részletezése:

|  |  |  |  |  |  |
| --- | --- | --- | --- | --- | --- |
| **A fogadott hallgató neve** | **Ösztöndíj** | **Szállás/ lakhatási támogatás** | **Költségtérítés** | **Adminisztratív költségek** | **Egyéb kifizetések** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Összesen:** |  |  |  |  |  |